Publication: Magyar Közlöny
Issue: MK-2001-120 (Year: 2001, Number: 120)
Era: 1990-2004
Section: A Kormányzati Ellenőrzési Hivatal felügyeletéről, feladat- és hatásköréről szóló 61/1999. (IV. 1.) Korm. rendelet 1. § (6) bekezdése, valamint a Kormány tagjai és az
Paragraph Index: 116

9. A Közalapítvány vagyonának felhasználása 9.1. A Közalapítvány céljainak megvalósítására — az Alapító Okirat 7. pontjában foglaltak figyelembevételével — a Közalapítvány teljes vagyona, valamint annak hozadékai és a Közalapítvány bevételei használhatók fel, a működési költségekkel csökkentett összegben. 9.2. A Kuratórium a Közalapítvány vagyoni helyzete és bevételei ismeretében minden év elején dönt: — a Közalapítvány működési költségeinek a törzsvagyon éves hozadékát meghaladó része fedezésére, — a törzsvagyon növelésére, és — a Közalapítványnak az Alapító Okirat 4. pontjában rögzített céljai között felsorolt feladatok végrehajtásához felhasználható pénzeszközök mértékéről és felosztásuk módjáról. A Közalapítvány által felhasználható források felhasználási módja a nem pénzbeli támogatás, a támogatás, a befektetési tevékenység, a vállalkozói tevékenység. 9.3. Az Alapító szándékával összhangban a Kuratórium köteles a Közalapítvány vagyonával az Alapító Okirat, a Szervezeti és Működési Szabályzat és a Befektetési Szabályzat keretei között gazdálkodni; az ebből származó 2001/120. szám jövedelem a Közalapítvány céljainak megvalósítását szolgálja. 9.4. A Közalapítvány a vállalkozói tevékenységet, támogatást, nem pénzbeni támogatást, befektetési tevékenységet csak közhasznú céljának megvalósítása érdekében, azokat nem veszélyeztetve végzi. A gazdálkodása során elért eredményét nem osztja fel, azt a fent írt tevékenységek megvalósítására fordítja. 9.5. A Közalapítvány céljait szolgáló pénzkihelyezése formái:

Source: https://magyarkozlony.hu/hivatalos-lapok/659240d0f76f4c37d49e194ab78b83fca5c5668b/dokumentumok/39f4d6e0e2def2b138748dd564d13b937b67a7cc/letoltes